ananddey/assamese-wiki-corpus huggingface dataset:
এইচ.আই.ভি.

এইচ.আই.ভি. (HIV) (, অৰ্থ: মানৱ প্ৰতিৰোধহীনতাৰ ভাইৰাছ) হৈছে লেণ্টিভাইৰাছ (ৰেট্ৰ’ভাইৰাছৰ এটা উপগোট)ৰ দুটা প্ৰজাতি যিয়ে মানুহক সংক্ৰমিত কৰে। সময়ৰ লগে লগে ইহঁতে এইডছ (Acquired ImmunoDeficiency Syndrome) সৃষ্টি কৰে। ই এনে এক অৱস্থা য'ত ৰোগ প্ৰতিৰোধ ক্ষমতাৰ ক্ৰমান্বয়ে বিকল হৈ জীৱনলৈ ভাবুকি কঢ়িয়াই অনা সংক্ৰমণ আৰু কেন্সাৰ বৃদ্ধি পায়। চিকিৎসা অবিহনে এইচ.আই.ভি.ৰ উপপ্ৰকাৰৰ ওপৰত নিৰ্ভৰ কৰি এইচ.আই.ভি. সংক্ৰমিত ৰোগীৰ গড় আয়ুস ৯ৰ পৰা ১১ বছৰ বুলি অনুমান কৰা হয়।

পৰীক্ষা

এইচ.আই.ভি. পৰীক্ষা সাধাৰণতে দুটা মূল শ্ৰেণীৰ পৰীক্ষা ব্যৱহাৰ কৰি কৰা হয়:
এণ্টিবডি টেষ্ট: এই পৰীক্ষাৰ দ্বাৰা এইচ.আই.ভি. সংক্ৰমণৰ প্ৰতিক্ৰিয়াত ৰোগ প্ৰতিৰোধ ক্ষমতাই উৎপন্ন হোৱা এণ্টিবডি ধৰা পৰে। প্ৰাৰম্ভিক পৰীক্ষাৰ বাবে এণ্টিবডি পৰীক্ষা ব্যৱহাৰ কৰা হয়।
ভাইৰেল লোড টেষ্ট: এই পৰীক্ষাৰ দ্বাৰা তেজত এইচ.আই.ভি. ভাইৰাছৰ পৰিমাণ পোনপটীয়াকৈ জুখিব পাৰি। ৰোগৰ অগ্ৰগতি আৰু চিকিৎসাৰ ফলপ্ৰসূতা নিৰীক্ষণ কৰিবলৈ ব্যৱহাৰ কৰা হয়।

বিভিন্ন ধৰণৰ এইচ.আই.ভি. পৰীক্ষা সমূহ হৈছে:
দ্ৰুত এণ্টিবডি পৰীক্ষা (Rapid antigen test): এই পৰীক্ষাসমূহে মিনিটৰ ভিতৰতে ফলাফল দিয়ে আৰু প্ৰায়ে পইণ্ট অৱ কেয়াৰ চেটিঙত ব্যৱহাৰ কৰা হয়। ইহঁতে এজন ব্যক্তিৰ তেজ, লালা বা প্ৰস্ৰাৱত এইচ.আই.ভি. এণ্টিবডি ধৰা পেলায়। পজিটিভ ফলাফল সাধাৰণতে অধিক পৰীক্ষাৰ সৈতে নিশ্চিত কৰাৰ প্ৰয়োজন হয়।

এলাইছা বা ELISA: এইচ.আই.ভি. পৰীক্ষাৰ বাবে ব্যৱহাৰ কৰা আটাইতকৈ সাধাৰণ এণ্টিবডি পৰীক্ষা। ই অতি সংবেদনশীল যদিও অন্যান্য এণ্টিব’ডিৰ সৈতে ক্ৰছ-ৰিএক্টিভিটিৰ বাবে মিছা-ধনাত্মক ফলাফল দিব পাৰে। ফ’ল’-আপ টেষ্টৰ দ্বাৰা পজিটিভ ফলাফল নিশ্চিত কৰা হয়।

Western Blot: এই পৰীক্ষাটো এলাইছা পজিটিভ ফলাফল নিশ্চিত কৰিবলৈ ব্যৱহাৰ কৰা হয়। ই নিৰ্দিষ্ট এইচ.আই.ভি. এণ্টিব'ডি ধৰা পেলায় আৰু নিশ্চিতকৰণৰ বাবে ইয়াক "সোণৰ মানদণ্ড" বুলি গণ্য কৰা হয়।

নিউক্লিক এচিড পৰীক্ষা (NATs): এই পৰীক্ষাসমূহে এইচ.আই.ভি. জেনেটিক মেটেৰিয়েল (RNA বা DNA) প্ৰত্যক্ষভাৱে ধৰা পেলায় আৰু উচ্চ বিপদজনক ব্যক্তিৰ আগতীয়া নিদানৰ বাবে ব্যৱহাৰ কৰা হয়। এইচ.আই.ভি. ৰোগত আক্ৰান্ত লোকৰ ভাইৰাছৰ পৰিমাণ নিৰীক্ষণ কৰিবলৈও এন এ টি ব্যৱহাৰ কৰা হয়।

তথ্যসূত্ৰ

শ্ৰেণী:ৰোগ
শ্ৰেণী:যৌন সংক্ৰামক ৰোগ
বাল্মিকী

বাল্মিকী , সংস্কৃত ভাষাৰ এজন বৰেণ্য কবি, আৰু ৰামায়ণ মহাকাব্যৰ ৰচয়িতা। ৰামায়ণ খ্ৰীষ্টপূৰ্ব পাঁচৰ পৰা এক শতিকাৰ সময়চোৱাত লিখা হৈছিল। ৰামায়ণৰ পাততে বাল্মীকিৰ নাম উল্লেখ থকা পোৱা যায়। তেওঁক আদিকবি বুলিও জনা যায়।

উদ্ধৃতি

সংস্কৃত শ্লোক:मां निषाद प्रतिष्ठां त्वमगमः शाश्वतीः समाः।यत्क्रौंचमिथुनादेकम् अवधीः काममोहितम्।।
উচ্চাৰণ:মাং নিষাদ প্ৰতিষ্ঠাং ত্বমগমঃ শাশ্বতীঃ সমাঃ।যতক্ৰোংচমিথুনাদেকম অবধীঃ কামমোহিতম॥
অসমীয়া অনুবাদ:অনন্তকালৰ দীঘলীয়া বছৰবোৰৰ বাবে আপুনি কোনো জিৰণি নাপাব।কাৰণ তুমি প্ৰেমত আৰু সন্দেহ নোহোৱাকৈ এটা চৰাই মাৰিলা॥
উইলিয়াম বাকে অনুবাদ কৰা ‘ৰামায়ণ’, মোতিলাল বাণাৰাসীদাস প্ৰকাশন, ১ জানুৱাৰী ২০০০, পৃ. ৭

বাহ্যিক সংযোগ

শ্ৰেণী:ভাৰতৰ ব্যক্তি
ভাৰতৰ পাৰ্বত্য ৰেলপথ

দাৰ্জিলিং হিমালয়ান ৰেল, নীলগিৰি পাৰ্বত্য ৰেল আৰু কালকা-ছিমলা ৰেল একত্ৰিতভাৱে ভাৰতৰ পাৰ্বত্য ৰেলপথ নামেৰে ইউনেস্কো বিশ্ব ঐতিহ্যবাহী স্থান তালিকাত অন্তৰ্ভুক্ত। ঊনবিংশ শতাব্দী আৰু বিংশ শতাব্দীৰ প্ৰথমাৰ্ধত ব্ৰিটিছ শাসনকালত ভাৰতত পাঁচটি পাৰ্বত্য ৰেলপথ আৰম্ভ হৈছিল। এইসমূহ বৰ্তমান ভাৰতীয় ৰেলৰ দ্বাৰা পৰিচালিত। এই পাঁচটাৰ মাজত তিনিটা উত্তৰ ভাৰতৰ হিমালয় পাৰ্বত্য অঞ্চলত অৱস্থিত। এইসমূহ হ’ল দাৰ্জিলিং হিমালয়ান ৰেল (১৮৮১), কালকা-ছিমলা ৰেল (১৮৯৮) আৰু কাংড়া উপত্যকা ৰেল (১৯২৪)। অৱশিষ্ট দুটাৰ মাজত এটা হ’ল দক্ষিণ ভাৰতৰ পশ্চিমঘাটৰ নীলগিৰি পাৰ্বত্য ৰেল আৰু আনটো মহাৰাষ্ট্ৰৰ মাথেৰন পাহাৰী ৰেল। এই পাঁচটা ৰেলপথৰ মাজৰ তিনিটাক "দুৰ্গম পাৰ্বত্য অঞ্চলত বাধাবিপত্তি সত্ত্বেও সাহসী আৰু অনবদ্য ইঞ্জিনিয়াৰিং দক্ষতাত কাৰ্যকৰী ৰেলপথ স্থাপনৰ নিদৰ্শন" হিচাপে ইউনেস্কো বিশ্ব ঐতিহ্য তালিকাৰ অন্তৰ্ভুক্ত কৰা হয়। ১৯৯৯ চনত দাৰ্জিলিং হিমালয়ান ৰেলে স্বীকৃতি পায়, ইয়াৰ পাছত ২০০৫ চনত নীলগিৰি পাৰ্বত্য ৰেল আৰু ২০০৮ চনত কালকা-ছিমলা ৰেল সম্প্ৰসাৰিত তালিকাত অন্তৰ্ভুক্ত হয়। এইসমূহক "ভাৰতৰ পাৰ্বত্য ৰেলপথ" নামেৰে (ii) আৰু (iv) শ্ৰেণীত এছিয়া -পেছিফিক অঞ্চলৰ বিশ্ব ঐতিহ্য তালিকাত অন্তৰ্ভুক্ত কৰা হয়। চতুৰ্থ পাৰ্বত্য ৰেলপথ মাথেৰন ৰেলৰ দাবীটো বৰ্তমান আন্তৰ্জাতিক সংস্থাৰ ওচৰত অনুমোদনৰ অপেক্ষাত আছে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ পাৰ্বত্য ৰেল
ৰাজকুমাৰী শ্বান্দুখ

ৰাজকুমাৰী শ্বান্দুখ আৰ্মেনিয়াৰ এগৰাকী ৰাজকুমাৰী আৰু তেওঁৰ নাম খ্ৰীষ্টান ধৰ্ম গ্ৰহণ কৰা প্ৰথম আৰ্মেনিয়ান মহিলা হিচাপে লিপিবদ্ধ কৰা হৈছে। তেওঁৰ পিতৃ আছিল ৰজা ছানাত্ৰুক।

জীৱন

আৰ্মেনিয়াৰ ৰজা ছানাত্ৰুকে আৱিষ্কাৰ কৰিলে যে তেওঁৰ কন্যাই খ্ৰীষ্টান ধৰ্ম গ্ৰহণ কৰিছে। এই কথা জানিব পাৰি তেওঁ কন্যাক অনুৰোধ কৰিলে যে তেওঁ নতুনকৈ পোৱা ধৰ্মবিশ্বাস ত্যাগ কৰি পুনৰ তেওঁৰ জন্ম ধৰ্মলৈ ঘূৰি আহক। কিন্তু তেওঁৰ এই প্ৰচেষ্টা সফল নহ’ল আৰু ক্ৰোধিত ৰজাই নিজৰ কন্যা কুমাৰী শ্বান্দুখ আৰু চেণ্ট থাডিউছ দুয়োকে কাৰাগাৰত ভৰাই কঠোৰ অত্যাচাৰৰ কৰিবলৈ আগবাঢ়ি যায়। ৰাজপ্ৰাসাদৰ গৱৰ্ণৰ আৰ্মেনিয়াৰ এজন ৰাজকুমাৰেও শ্বান্দুখক খ্ৰীষ্টান ধৰ্ম পৰিত্যাগ কৰিবলৈ বুজাবলৈ চেষ্টা কৰিছিল যদিও তাৰ পৰিৱৰ্তে তেৱোঁ শ্বান্দুখৰ দৰে খৃষ্টান ধৰ্ম বিশ্বাসহে গ্ৰহণ কৰিছিল। অৱশেষত পৰিস্থিতি আৰু সহ্য কৰিব নোৱাৰি ৰজাই চেণ্ট থাডিউছ আৰু নিজৰ কন্যা শ্বান্দুখ দুয়োকে হত্যাৰ নিৰ্দেশ দিলে, যিসকল আৰ্মেনিয়ান ৰাজপৰিয়ালৰ গ্ৰীষ্মকালীন বাসগৃহ শ্বাৱৰ্চনত শ্বহীদ হৈছিল।

এই কাহিনীটোৰ আন এটা সংস্কৰণ অনুসৰি, সেই মুহূৰ্তত যেতিয়া এজন সৈনিকে পৱিত্ৰ কুমাৰীৰ হৃদয়ত হত্যা কৰাৰ উদ্দেশ্যেৰে নিজৰ তৰোৱালখন ভৰাই দিছিল; লগে লগে বতাহত এটা সুখদায়ক গোন্ধ উৰি গ’ল আৰু আকাশত অগ্নিময় স্তম্ভৰ আকৃতিৰ এটা উজ্জ্বল পোহৰ দেখা গ’ল, যিটো তিনিদিন আৰু ৰাতি শ্বান্দুখৰ শৰীৰৰ ওপৰত উৰি ফুৰিছিল। এই অলৌকিক পৰিঘটনা প্ৰত্যক্ষ কৰা ২০০০ৰো অধিক ব্যক্তিয়ে খ্ৰীষ্টান ধৰ্ম গ্ৰহণ কৰি সেই নিশাই বাপ্তিজমত শৰণ লোৱা বুলি কোৱা হয়। চেণ্ট থাডিউছে শ্বান্দুখৰ মৃতদেহ শ্বান্দুখক ৰখা স্থানতে সমাধিস্থ কৰে। আঠ দিনৰ পিছত চেণ্ট থাডিউছক ফাঁচি দিয়া হয়।

তথ্যসূত্ৰ

শ্ৰেণী:আৰ্মেনিয়াৰ ব্যক্তি
অৰুণ জেটলী

অৰুণ জেটলী (২৮ ডিচেম্বৰ ১৯৫২ – ২৪ আগষ্ট ২০১৯) এজন ভাৰতীয় ৰাজনীতিবিদ আৰু আইনজ্ঞ আছিল। তেওঁ ২০১৪ চনৰ পৰা ২০১৯ চনলৈকে ভাৰত চৰকাৰৰ বিত্ত মন্ত্ৰী আৰু কৰ্পোৰেট পৰিক্ৰমা মন্ত্ৰী হিচাপে কাৰ্যনিৰ্বাহ কৰিছিল।

ভাৰতীয় জনতা পাৰ্টীৰ সদস্য জেটলীয়ে অটল বিহাৰী বাজপায়ী চৰকাৰৰ তৃতীয় মন্ত্ৰীসভা আৰু নৰেন্দ্ৰ মোদী চৰকাৰৰ প্ৰথম মন্ত্ৰীসভাত বিত্ত, প্ৰতিৰক্ষা, কৰ্পোৰেট পৰিক্ৰমা, বাণিজ্য আৰু উদ্যোগ, আৰু আইন আৰু ন্যায় দপ্তৰৰ দায়িত্ব বহন কৰিছিল। ২০০৯ চনৰ পৰা ২০১৪ চনলৈকে তেওঁ ৰাজ্য সভাত বিপক্ষ দলৰ মুৰব্বীৰ দায়িত্ব পালন কৰিছিল। তেওঁ ভাৰতৰ উচ্চতম ন্যায়ালয়ৰ এগৰাকী প্ৰবীণ আইনজ্ঞ আছিল। স্বাস্থ্যজনিত কাৰণত তেওঁ ২০১৯ চনত মোদী কেবিনেটত অংশ লোৱা নাছিল। ২০১৯ চনৰ ২৪ আষ্টত নতুন দিল্লীৰ এইম্‌ছত তেওঁৰ মৃত্যু হয়।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰত চৰকাৰৰ মন্ত্ৰী
শ্ৰেণী:পদ্মবিভূষণ বঁটা বিজয়ী
লক্ষ্মী ছায়া

লক্ষ্মী ছায়া (; ৭ জানুৱাৰী ১৯৪৮ – ৯ মে' ২০০৪) এগৰাকী ভাৰতীয় অভিনেত্ৰী, নৃত্যশিল্পী আৰু শিক্ষয়িত্ৰী, তেওঁ ৰূপায়ণ কৰা বিশিষ্ট চৰিত্ৰ আৰু হিন্দী ছবিত অভিনয়ৰ বাবে পৰিচিত আছিল।

শিশু অভিনেতা হিচাপে বহুতো ছবিত অভিনয় কৰাৰ পিছত ছায়াই হৰৰ ছবি গুমনামত (১৯৬৫) দেখা দিছিল। অভিনয় কৰা মহম্মদ ৰফিৰ "জান পেচান হো" ছবিখনত মুখা পিন্ধা নৃত্যশিল্পী হিচাপে অভিনয় কৰি নিজৰ পৰিচয় এটা তৈয়াৰ কৰে। তেওঁৰ সৰ্বোচ্চ সমালোচনাত্মক সফলতা লাভ কৰে তিচৰি মঞ্জিল (১৯৬৬), দুনিয়া (১৯৬৮), আয়া সৱন ঝুম কে (১৯৬৯), মেৰা গাওঁ মেৰা দেশ (১৯৭১), আৰু ৰাস্তে কা পত্থৰত (১৯৭২) তেওঁ সমালোচনাত্মক সফলতা পায়।

১৯৫৮ চনৰ পৰা ১৯৮৬ চনলৈকে ছায়া সক্ৰিয় আছিল। এই সময়ছোৱাত তেওঁ ১০০ৰো অধিক ছবিত অভিনয় কৰিছিল। পৰৱৰ্তী সময়ত তেওঁ নৃত্য শিক্ষয়িত্ৰী হিচাপে কাম কৰিছিল। ২০০৪ চনত ৫৬ বছৰ বয়সত কৰ্কট ৰোগত আক্ৰান্ত হৈ মৃত্যু হয়।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:কৰ্কট ৰোগত মৃত্যু
মহেন্দ্ৰ বৰা

মহেন্দ্ৰ বৰা এজন অসমীয়া কবি-সাহিত্যিক, প্ৰবন্ধকাৰ, শিক্ষাবিদ আৰু সমালোচক। ১৯৮৭ চনত তেখেতে অসম সাহিত্য সভাৰ পাঠশালা অধিবেশনৰ সভাপতিৰ আসন অলঙ্কৃত কৰিছিলতেওঁৰ জন্ম ১৯২৯ চনৰ ২২ আগষ্টত তিনিচুকীয়াৰ টিংখঙত৷ মহেন্দ্ৰ বৰাই প্ৰাথমিক শিক্ষা চৈখোৱা, মাকুম আৰু লাহোৱালত গ্ৰহণ কৰে। ডিব্ৰুগড়ৰ জৰ্জ ইন্সটিউটৰ পৰা তেওঁ হাইস্কুলীয়া শিক্ষা গ্ৰহণ কৰে। তাৰ পিছত ১৯৪৭ চনত শিৱসাগৰৰ হাইস্কুলৰ পৰা মেট্ৰিকুলেচন পৰীক্ষাত উত্তীৰ্ণ হয়। ১৯৪৯ চনত কটন মহাবিদ্যালয়ৰ পৰা তৃতীয় স্থানত আই এ উত্তীৰ্ণ হয়। ১৯৫১ চনত তাৰ পৰাই স্নাতক ডিগ্ৰী লাভ কৰে। ১৯৫৩ চনত কলিকতা বিশ্ববিদ্যালয়ৰৰ পৰা ইংৰাজী বিষয়ত দ্বিতীয় শ্ৰেণীৰ উচ্চস্থান লাভ কৰি স্নাতকোত্তৰ সন্মান লাভ কৰে। ইয়াৰ পিছত তেওঁ১৯৭১ চনত গুৱাহাটী বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। তেওঁ ১৯৮৩ চনত বঙাইগাঁওত বহা অসম সাহিত্য সভাৰ কবি সন্মিলনীৰ সভাপতি আছিল।

উদ্ধৃতিসমূহ

বিভিন্ন সাহিত্যৰ ৰূপত সমাজৰ সামগ্ৰিক চৰিত্ৰ তথা সংশ্লিষ্ট দেশ আৰু সময়ৰ গোটেইখন ছবিয়েই গৰুৰ খোজত আকাশ দেখিবলৈ পোৱাৰ দৰে নিৰ্ভুলধৰণে উজলি উঠে৷
সত্য আৰু সুন্দৰৰ বোলসনা জীৱন অভিজ্ঞতাৰ প্ৰকাশেই সাহিত্য৷
বেয়া পুথিও সমালোচনাৰ যোগ্য হয়, যেতিয়া তাত সাহিত্যৰ ভাল গুণবোৰৰো দুই এটা চিটিকনি নপৰাকৈ নাথাকে৷

উৎস

Category:অসম সাহিত্য সভাৰ সভাপতি
Category:মৃত ব্যক্তি
প্ৰতাপ সিংহ দ্বিতীয়

মহাৰাণা প্ৰতাপ সিংহ দ্বিতীয় (২৭ জুলাই ১৭২৪ – ১০ জানুৱাৰী ১৭৫৪) মেৱাৰ ৰাজ্যৰ ছিছোদিয়া বংশৰ ৰাজপুত শাসক আছিল। ৰাজত্ব কাল আছিল ১৭৫১ চনৰ পৰা ১৭৫৪ চনলৈকে। তেওঁৰ চুটি ৰাজত্বকালত ৰাজপুতনাৰ মেৱাৰৰ ছিছোদিয়া বংশৰ অৰ্থনৈতিক আৰু ৰাজনৈতিক দুয়োটা দিশতে অৱনতি ঘটিছিল।

তথ্যসূত্ৰ

শ্ৰেণী:ছিছোদিয়া বংশ
জোনদা ইমান গুণ্ডা

জোনদা ইমান গুণ্ডা ২০০৭ চনৰ ৭ ছেপ্টেম্বৰত মুক্তি লাভ কৰা এখন হাস্যমধুৰ ৰোমাণ্টিক অসমীয়া চলচ্চিত্ৰ। চলচ্চিত্ৰখন পৰিচালনা কৰিছিল চন্দ্ৰ মুদৈয়ে। মুখ্য ভূমিকাত অভিনয় কৰিছিল বিকি আৰু আঙুৰলতা ডেকাই। সংগীত পৰিচালনা আছিল ডা. হিতেশ বৰুৱাৰ।

অভিনয়

বিকি
আঙুৰলতা ডেকা
আব্দুল মজিদ
ভাস্কৰ দাস
জুৰি শৰ্মা
কল্পনা কলিতা
উপাসনা ভৰালী
ছবি ভৰালী

সংগীত

চলচ্চিত্ৰখনৰ সংগীত পৰিচালনা কৰিছিল ডা. হিতেশ বৰুৱাই।

বাহ্যিক সংযোগ

Assamese film website

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
সংগীতা কৃষ্ণস্বামী

সংগীতা কৃষ্ণস্বামী এজনী মালয়েছিয়ান অভিনেত্ৰী আৰু মডেল। তেওঁ ভেঙ্কট প্ৰভুৰ হিট চলচ্চিত্ৰ গোৱা-ত অভিনয় কৰি কলিউডত নিজৰ উপস্থিতি জনায়। তাৰ পিছত তেওঁ ZHA চলচ্চিত্ৰত প্ৰধান মহিলা চৰিত্ৰত অভিনয় কৰে, য'ত কেইবাগৰাকী দক্ষিণ ভাৰতীয় অভিনেতাৰ সৈতে অভিনয় কৰিছিল। ২০১৫ চনত তেওঁ মালয়েছিয়াৰ তামিল চলচ্চিত্ৰ ভেট্টি পাসাংগা আৰু ভেন্নিৰা ইৰাভুগালত মুখ্য চৰিত্ৰত অভিনয় কৰে। ভেন্নিৰা ইৰাভুগাল মালয়েছিয়াৰ তামিল চলচ্চিত্ৰ হিচাপে ইউৰোপৰ কেইবাটাও চলচ্চিত্ৰ মহোৎসৱত প্ৰদৰ্শন কৰা হৈছিল আৰু ন’ৰৱে তামিল চলচ্চিত্ৰ মহোৎসৱত বিশেষ জুৰিৰ বঁটা লাভ কৰিছিল। পিছত, তেওঁ মালয়েছিয়ান কলাই উলগাম বঁটা ২০১৫-ত সকলো ৫টা শ্ৰেণীত বঁটা লাভ কৰিছিল। তেওঁ মালয়েছিয়াৰ চলচ্চিত্ৰ উদ্যোগৰ অন্যতম শীৰ্ষ অভিনেত্ৰী।

তেওঁ মালয়েছিয়ান কলাই উলগাম বঁটা ২০১৫-ৰ শ্ৰেষ্ঠ অভিনেত্ৰী (চলচ্চিত্ৰ) আৰু টেলিছিৰিজৰ শাখাত বঁটা লাভ কৰে। ২০১৭ চনত FFM 29 শ্ৰেষ্ঠ চলচ্চিত্ৰ বঁটা লাভ কৰা আদিৱিৰাকু চলচ্চিত্ৰত তেওঁৰ অভিনয়ে তেওঁক বৰ্ষৰ শ্ৰেষ্ঠ অভিনেত্ৰী বঁটা এনে পাই দিব। এই চলচ্চিত্ৰই মালয় ভাষাৰ চলচ্চিত্ৰত তেওঁৰ প্ৰথম প্ৰৱেশ চিহ্নিত কৰে, য'ত তেওঁ নৱাগত আৰু প্ৰথম মালয় ভাষাৰ ছবিত অভিনয় কৰি আনুগেৰাহ স্ক্ৰিন আৰু কোৱালাম্পুৰ চলচ্চিত্ৰ সমালোচক বঁটাতো বিজয়ী হয়। তেওঁ প্ৰথম মালয়েছিয়ান ভাৰতীয় আৰু প্ৰথম মহিলা অভিনেত্ৰী আছিল, যিয়ে একে বছৰত এই তিনিওটা বঁটা লাভ কৰিছিল।

সাংগীতা কৃষ্ণস্বামী এগৰাকী মালয়েছিয়ান ভাৰতীয়। তেওঁ কোৱালাম্পুৰত জন্ম গ্ৰহণ কৰিছিল আৰু লণ্ডন বিশ্ববিদ্যালয়ত আইনৰ শিক্ষা গ্ৰহণ কৰিছিল। অধ্যয়নকালত তেওঁ মডেল হিচাপে নিজৰ কৰিয়াৰ আৰম্ভ কৰে, যেতিয়া তেওঁ Nikon-ৰ অনলাইন প্ৰচাৰৰ বাবে মডেলিংৰ অফাৰ পাইছিল। তেওঁ তামিল, মালয়, আৰু ইংৰাজী ভাষাত দক্ষ।

বঁটা আৰু মনোনয়ন

বছৰ
বঁটা
শ্ৰেণী
মনোনীত কৃতিত্ব
ফলাফল
২০১৫
মালয়েচিয়ান কলাই উলাগাম বঁটা ২০১৫
চিত্ৰ-শ্ৰেণীত সৰ্বশ্ৰেষ্ঠ অভিনেত্ৰী বঁটা
ভেন্নিৰা ইৰাভুগাল

টেলিচিত্ৰ আৰু ডিভিডি শ্ৰেণীত সৰ্বশ্ৰেষ্ঠ অভিনেত্ৰী বঁটা
উনাৰভু

২০১৭
২৯ তম মালয়েচিয়া চলচ্চিত্ৰ মহোৎসৱ
সৰ্বশ্ৰেষ্ঠ অভিনেত্ৰী
আদিৱিৰাকু

কুয়ালালামপুৰ ফিল্ম ক্ৰিটিক্স বঁটা ২০১৭

অনুগ্ৰহ স্ক্ৰিন ২০১৭
সৰ্বশ্ৰেষ্ঠ চলচ্চিত্ৰ অভিনেত্ৰী বঁটা

২০১৮
কুয়ালালামপুৰ ফিল্ম ক্ৰিটিক্স বঁটা ২০১৮
সৰ্বশ্ৰেষ্ঠ অভিনেত্ৰী
ভেদিগুন্দু পাছাংগে

২০১৯
নৰৱে তামিল চলচ্চিত্ৰ মহোৎসৱ বঁটা ২০১৯
সৰ্বশ্ৰেষ্ঠ অভিনেত্ৰী (তামিল – প্ৰব্ৰজন)

২০১৯
৩০ তম মালয়েচিয়া চলচ্চিত্ৰ মহোৎসৱ
সৰ্বশ্ৰেষ্ঠ অভিনেত্ৰী
ৰাইজ: ইনি কালিলাহ

২০২১
৩১ তম মালয়েচিয়া চলচ্চিত্ৰ মহোৎসৱ
সৰ্বশ্ৰেষ্ঠ অভিনেত্ৰী
এননাভাল

২০২২
৩২ তম মালয়েচিয়া চলচ্চিত্ৰ মহোৎসৱ
সৰ্বশ্ৰেষ্ঠ অভিনেত্ৰী
জুৱাং

বাহ্যিক সংযোগ

তথ্যসূত্ৰ

শ্ৰেণী:মালয়েছিয়া
শ্ৰেণী:তামিল চলচ্চিত্ৰৰ অভিনেত্ৰী
ভাৰতীয় লোক দল

ভাৰতীয় লোক দল ( বা চমুকৈ BLD) ১৯৭৪ চনত গঠিত এটা অধুনালুপ্ত ৰাজনৈতিক দল। ইন্দিৰা গান্ধী নেতৃত্বাধীন ভাৰতীয় জাতীয় কংগ্ৰেছৰ বিৰুদ্ধে এটা ৰাষ্ট্ৰীয় বিকল্প তৈয়াৰ কৰিবলৈ চৰণ সিঙৰ নেতৃত্বত সাতটা সাতটা ৰাজনৈতিক দল একত্ৰিত কৰি এই দলটো গঠন কৰা হ’ল। জৰুৰীকালীন অৱস্থাৰ পিছত ১৯৭৭ চনত অনুষ্ঠিত সাধাৰণ নিৰ্বাচনৰ পূৰ্বে ইন্দিৰাক প্ৰতিহত কৰিবলৈ গঠন কৰা জনতা মৰ্চাৰ এক গুৰুত্বপূৰ্ণ অংশীদাৰ আছিল ভাৰতীয় লোক দল। ১৯৭৭ৰ সাধাৰণৰ নিৰ্বাচনৰ পিছত ই জনতা পাৰ্টিত চামিল হৈ যায়।

ইতিহাস

চৰণ সিঙে কংগ্ৰেছৰ বিৰুদ্ধে এক ৰাষ্ট্ৰীয় বিকল্প হিচাপে বহুধা-বিভক্ত ৰাজনৈতিক দলবোৰক একগোট কৰাৰ নিৰন্তৰ প্ৰচেষ্টা চলাই গৈছিল। তাৰেই পৰিণতি হিচাপে ১৯৭৪ চনৰ ২৯ আগষ্টত সাতটা ৰাজনৈতিক দল লগলগাই ভাৰতীয় লোক দল নামেৰে নতুন দল এটা গঠন কৰা হয়। ইয়াত চামিল হোৱা দলবোৰৰ ভিতৰত চৰণ সিঙৰ ভাৰতীয় ক্ৰান্তি দলৰ উপৰিও আছিল ৰাজ নাৰায়ণৰ সংযুক্ত ছোচিয়েলিষ্ট পাৰ্টি, বিজু পাটনায়কৰ উৎকল কংগ্ৰেছ আৰু বলোৰাম মাধোকৰ ৰাষ্ট্ৰীয় লোকতান্ত্ৰিক দল। বি.এল.ডি.ত ভাৰতীয় জন সংঘ আৰু কংগ্ৰেছ (ও)-কো চামিল হোৱাৰ বাবে আহ্বান জনোৱা হৈছিল যদিও দল দুটাই নিজস্ব ৰাজনৈতিক পৰিচয় ত্যাগ কৰাৰ বাবে আগ্ৰহ নেদেখুৱালে।

ইন্দিৰা গান্ধীক প্ৰতিহত কৰিবলৈ জয়প্ৰকাশ নাৰায়ণৰ পথ-নিৰ্দেশনাত বিৰোধী দলসমূহ ঐকবদ্ধ হয়। ১৯৭৭ৰ ২৩ জানুৱাৰীত ভাৰতীয় লোক দল, জনসংঘ, কংগ্ৰেছ (ও) আদি বহুকেইটা সৰু-ডাঙৰ ৰাজনৈতিক দল একত্ৰিত হৈ জনতা পাৰ্টি নামে এটা নতুন ৰাজনৈতিক দলৰ জন্ম দিয়া হ’ল।

চামিল হোৱা দলসমূহ

ভাৰতীয় ক্ৰান্তি দল
স্বতন্ত্ৰ পাৰ্টি
সংযুক্ত ছোচিয়েলিষ্ট পাৰ্টি
উৎকল কংগ্ৰেছ
ৰাষ্ট্ৰীয় লোকতান্ত্ৰিক দল
কিষান মজদুৰ পাৰ্টি
পাঞ্জাব খেতিবাৰী জমিনদাৰী ইউনিয়ন

তথ্য উৎস

শ্ৰেণী:ভাৰতৰ বিলুুপ্ত ৰাজনৈতিক দল
শিখ

শিখ ধৰ্মৰ অনুসাৰীসকলক শিখ ( or ; , ) বোলা হয়। এই শব্দটো মূলতঃ সংস্কৃত ভাষাৰ শিষ্য শব্দৰ পৰা উৎপত্তি হৈছে। শিষ্য মানে শিক্ষাৰ্থী বা শিক্ষানুৰাগী। অথবা সংস্কৃত শব্দ শিক্ষাৰ পৰা এই শব্দৰ উৎপত্তি, যাৰ অৰ্থ হৈছে নিৰ্দেশ, উপদেশ ইত্যাদি".। ১৫ শতাব্দীতে ভাৰতৰ পঞ্জাব প্ৰদেশত এজন শিখ গুৰুৰ অনুসাৰী এই ধৰ্মৰ আৰম্ভণি হয়।
এজন শিখধৰ্মৰ লোকক চিনি উলিয়াবলৈ উপায় হ’ল পাঁচটা "ক" ৰে বুজোৱা হয়; ১- কেশ (চুলি)। ২-কাৰা(শিখসকলে বাওঁহাতত পিন্ধা বিশেষ বন্ধনী)। ৩-কৃপাণ (সৰু এক প্ৰকাৰৰ তৰবাৰি)। ৪-কাশেৰা (বিশেষ ধৰণৰ অন্তৰ্বাস)। ৫-কঙ্গ (পাগুৰীৰ লগত থকা চিৰুনী)। এই চিহ্নবোৰ তেওঁলোকে বিশেষ ধৰ্মীয় নিয়ম হিচাপে মানি চলে। ইয়াৰ বাহিৰে মুখভৰ্ত্তি দাড়ি, পাগুৰী বা বাওঁহাতত ব্ৰেছলেট দেখিলেই অনায়সে এজন শিখক চিহ্নিত কৰা সম্ভৱ। ব্ৰেছলেটডালক পঞ্জাবী ভাষাত "কাৰা" বোলা হয়। ইয়াৰ বাহিৰে তেওঁলোকৰ অধিকাংশ পুৰুষৰ নামে "সিং" (সিংহ) আৰু নাৰীসকলৰ নাম "কাউৰ" (ৰাজকন্যা) উপাধি থাকে। শিখসকলৰ অধিকাংশই বসবাস কৰে ভাৰতৰ পঞ্জাব এলেকাত। অৱশ্যে পৃথিৱীৰ বিভিন্ন অঞ্চলতো তেওঁলোকৰ বিস্তৃতি আছে।

শিখ গুৰুসকল

# নাম জন্ম তাৰিখ গুৰুত্ব অৰ্জন মৃত্যু তাৰিখ বয়স
১ 	এপ্ৰিল ১৫, ১৪৬৯	 আগষ্ট ২০, ১৫০৭	 ছেপ্টেম্বৰ ২২, ১৫৩৯ ৬৯
২			 মাৰ্চ ৩১, ১৫০৪	 	ছেপ্টেম্বৰ ৭, ১৫৩৯		মাৰ্চ ২৯, ১৫৫২ 	৪৮
৩					মে ৫, ১৪৭৯			মাৰ্চ ২৬, ১৫৫২ ছেপ্টেম্বৰ ১, ১৫৭৪		৯৫
৪	 ছেপ্টেম্বৰ ২৪, ১৫৩৪	 ছেপ্টেম্বৰ ১, ১৫৭৪ ছেপ্টেম্বৰ ১, ১৫৮১ 	৪৬
৫				এপ্ৰিল ১৫, ১৫৬৩		ছেপ্টেম্বৰ ১, ১৫৮১		মে ৩০, ১৬০৬	 ৪৩
৬				জুন ১৯, ১৫৯৫			মে ২৫, ১৬০৬			ফেব্ৰুৱাৰী ২৮, ১৬৪৪		৪৮
৭					জানুয়াৰি ১৬, ১৬৩০			মাৰ্চ ৩, ১৬৪৪			অক্টোবৰ ৬, ১৬৬১			৩১
৮				জুলাই ৭, ১৬৫৬			অক্টোবৰ ৬, ১৬৬১			মাৰ্চ ৩০ ১৬৬৪			৭
৯				এপ্ৰিল ১, ১৬২১			মাৰ্চ ২০, ১৬৬৫			নৱেম্বৰ ১১, ১৬৭৫		৫৪
১০				ডিচেম্বৰ ২২, ১৬৬৬		নৱেম্বৰ ১১, ১৬৭৫		অক্টোবৰ ৭, ১৭০৮			৪১

তথ্যসূত্ৰ

অধিক তথ্যসমৃদ্ধ গ্ৰন্থ

The Sikhs In History: A Millennium Study by Sangat Singh, Noel Quinton King. New York 1995. ISBN 81-900650-2-5
A History of the Sikhs: Volume 1: 1469–1838 by Khushwant Singh. Oxford India Paperbacks (13 January 2005). ISBN 0-19-567308-5
The Sikhs by Patwant Singh. Image (17 July 2001). ISBN 0-385-50206-0
The Sikhs of the Punjab by J. S. Grewal. Published by Cambridge University Press (28 October 1998). ISBN 0-521-63764-3.
The Sikhs: History, Religion, and Society by W.H. McLeod. Published by Columbia University Press (15 April 1989). ISBN 0-231-06815-8
The Sikh Diaspora: Tradition and Change in an Immigrant Community (Asian Americans  — Reconceptualizing Culture, History, Politics) by Michael Angelo. Published by Routledge (1 September 1997). ISBN 0-8153-2985-7

বাহ্যিক সংযোগ

Sikhs.org  — general resource site introducing the main concepts of Sikhism
The BBC page on Sikhism
SikhMuseum.com
SikhPhilosophy.net  —An Interactive Resource on Sikh Philosophy
Sikhism Guide
Sikh Kara
All About Sikhs
Sri Granth  — Guru Granth Sahib search engine with additional scriptural resources
Sikh-History.com
SikhNet  — Sikh community website
About Sikhism
SikhsOnnet Comprehensive Sikh Information

শ্ৰেণী:শিখ ধৰ্ম
লিংগ বিশ্লেষণ

লিংগ বিশ্লেষণ হৈছে এক প্ৰকাৰৰ আৰ্থ-সামাজিক বিশ্লেষণ যিয়ে লিংগ সম্পৰ্কৰ দ্বাৰা প্ৰভাৱিত হোৱা উন্নয়নৰ সমস্যাৰ দিশবোৰ উন্মোচন কৰে। লিংগ বিশ্লেষণৰ কাঠামোসমূহে লিংগ বিশ্লেষণ নিয়ন্ত্ৰণ কৰিবৰ বাবে এক পদ্ধতি প্ৰদান কৰে।

ধাৰণা

বহু সমাজত পৰম্পৰাগতভাৱে পুৰুষৰ তুলনাত মহিলাসকল বঞ্চিত হৈ আহিছে। শেহতীয়াকৈ উন্নয়নৰ পৰিকল্পনাৰ উদ্দেশ্যে এই সমাজসমূহৰ অধ্যয়নসমূহে জনসংখ্যা, স্বাস্থ্য আৰু পৰিয়াল পৰিকল্পনাৰ ক্ষেত্ৰত মহিলাসকলক সামৰি লৈছিল। ঘৰুৱা হিংসা বা অৰ্থনৈতিক কাৰ্যকলাপৰ সৈতে জড়িত হোৱাৰ দৰে অন্যান্য চিন্তাৰ বিষয়ে তুলনামূলকভাৱে কমেইহে জনা গৈছিল। লিংগ বিশ্লেষণে অধিক তথ্য প্ৰদান কৰে, যাৰ ফলত মহিলা আৰু সামগ্ৰিকভাৱে সমাজৰ বাবে সুবিধা হয়। ১৯৭০ চনত উন্নয়নশীল মহিলা (WID) পদ্ধতিৰ উত্থান ঘটিছিল, য'ত উন্নয়ন প্ৰকল্পত "মহিলাৰ সমস্যা"সমূহৰ নিৰ্মূলৰ বাবে আহ্বান জনোৱা হৈছিল। পিছলৈ লিংগ আৰু উন্নয়ন (GAD) পদ্ধতিয়ে মহিলাৰ সমস্যাসমূহক পৃথকভাৱে চোৱাতকৈ লিংগ সম্পৰ্কৰ ওপৰত অধিক গুৰুত্ব দিয়াৰ প্ৰস্তাৱ আগবঢ়ায়।
লিংগ বিশ্লেষণক সাধাৰণতে উন্নয়ন আৰু জৰুৰীকালীন সাহায্য প্ৰকল্পৰ আহিলা হিচাপে ব্যৱহাৰ কৰা হৈছে। প্ৰকল্প বা কাৰ্যসূচীৰ ডিজাইনত পুৰুষ আৰু মহিলাৰ সামাজিকভাৱে গঠিত ভূমিকাসমূহ বুজিব লাগিব৷ তাৰলগতে শ্ৰেণী, জাতি, জাতি, আৰু বয়সৰ সৈতে জড়িত ভূমিকাসমূহো বুজিব লাগিব। প্ৰাকৃতিক সম্পদৰ ব্যৱস্থাপনা বুজিবলৈও এই কৌশলসমূহ গুৰুত্বপূৰ্ণ। লিংগ বিশ্লেষণ শিক্ষাৰ বাবে প্ৰাসংগিক যদিও উন্নয়ন প্ৰকল্পৰ বাবে ব্যৱহৃত কাঠামোসমূহ শিক্ষামূলক প্ৰকল্পৰ প্ৰয়োজনীয়তাক পূৰণ কৰিবলৈ সংযুক্ত কৰিব লাগিব।

কাঠামোসমূহ

হাৰ্ভাৰ্ড বিশ্লেষণাত্মক কাঠামো

হাৰ্ভাৰ্ড বিশ্লেষণাত্মক কাঠামোক লিংগ ভূমিকা কাঠামো বুলিও কোৱা হয়। হাৰ্ভাৰ্ড ইনষ্টিটিউট ফৰ ইণ্টাৰনেশ্যনেল ডেভেলপমেণ্টে ইউ এছ এ আই ডিৰ উইমেন ইন ডেভেলপমেণ্ট কাৰ্যালয়ৰ সহযোগত ইয়াক প্ৰস্তুত কৰা হৈছিল আৰু ১৯৮৪ চনত কেথেৰিন অভাৰহল্ট আৰু অন্যান্যসকলে প্ৰথমবাৰৰ বাবে ইয়াৰ বৰ্ণনা কৰিছিল।

ম’জাৰ কাঠামো

কেৰ’লিন ম’জাৰে ১৯৮০ চনত লণ্ডন বিশ্ববিদ্যালয়ৰ উন্নয়ন পৰিকল্পনা ইউনিটত কাম কৰি থকাৰ সময়তে লিংগ বিশ্লেষণৰ বাবে ম’জাৰ ফ্ৰেমৱৰ্ক প্ৰস্তুত কৰিছিল। কেৰেন লেভিৰ সৈতে কাম কৰি তেওঁ ইয়াক লিংগ নীতি আৰু পৰিকল্পনাৰ পদ্ধতিলৈ সম্প্ৰসাৰিত কৰে। ম’জাৰৰ কাঠামোটোৱে লিংগ আৰু উন্নয়নৰ পদ্ধতি অনুসৰণ কৰে। WID ভিত্তিক হাৰ্ভাৰ্ড ফ্ৰেমৱৰ্কৰ দৰেই ইয়াতো পৰিমাণগত অভিজ্ঞতাভিত্তিক তথ্যৰ সংকলন অন্তৰ্ভুক্ত কৰা হৈছে।

লিংগ বিশ্লেষণ মেট্ৰিক্স

ৰাণী পাৰ্কাৰে মধ্যপ্ৰাচ্যৰ এটা বেচৰকাৰী সংস্থাৰ বাবে তেওঁলোকৰ তৃণমূল পৰ্যায়ৰ কামত সহায় কৰিবলৈ অন্যান্য উন্নয়ন ব্যৱসায়ীসকলৰ সহযোগত লিংগ বিশ্লেষণ মেট্ৰিক্স (GAM) প্ৰস্তুত কৰিছিল। অংশগ্ৰহণমূলক পৰিকল্পনা হৈছে এই কাঠামোৰ এটা মৌলিক বিষয়বস্তু, যি তথ্য সংগ্ৰহৰ ক্ষেত্ৰত গুৰুতৰভাৱে অক্ষম হোৱা পৰিস্থিতিসমূহ চম্ভালিব পৰাকৈ যথেষ্ট নমনীয়।

সামাজিক সম্পৰ্কৰ দৃষ্টিভংগী

সামাজিক সম্পৰ্ক পদ্ধতিয়ে লিংগ বিশ্লেষণত সমাজবাদী নাৰীবাদী দৰ্শন প্ৰয়োগ কৰে, আৰু ইয়াক বিভিন্ন চৰকাৰী বিভাগ আৰু বেচৰকাৰী সংস্থাই পৰিকল্পনা কাঠামো হিচাপে ব্যৱহাৰ কৰিছে। ইয়াক যুক্তৰাজ্যৰ ছাচেক্স বিশ্ববিদ্যালয়ৰ নাইলা কাবীয়ে বিকশিত কৰিছিল।
এই পদ্ধতিটোৱে পিতৃতন্ত্ৰ আৰু সামাজিক সম্পৰ্কৰ মাজৰ আদান-প্ৰদানক কেন্দ্ৰ কৰি লয়। হাৰ্ভাৰ্ড ফ্ৰেমৱৰ্ক আৰু লিংগ বিশ্লেষণ মেট্ৰিক্সৰ দৰে ইয়াত ভূমিকা, সম্পদ আৰু কাৰ্য্যকলাপৰ ওপৰত গুৰুত্ব দিয়া হোৱা নাই; কিন্তু ইয়াৰ পৰিৱৰ্তে ৰাষ্ট্ৰ, বজাৰ, সম্প্ৰদায় আৰু পৰিয়ালৰ মাজৰ সম্পৰ্কক চায়। নাৰীৰ মাজৰ সম্পৰ্ক প্ৰাসংগিক হ'ব পাৰে, যেনে এগৰাকী মহিলা দাসী আৰু তেওঁৰ মালিকৰ মাজৰ সম্পৰ্ক।

তথ্যসূত্ৰ

শ্ৰেণী:লিংগ
শ্ৰেণী:নাৰীবাদী
শ্ৰেণী:লিংগ বৈষম্য
বাহমন আহমদী আমৌই

বাহমন আহমদী আমৌই ১৯৬৭ চনত জন্মগহণ কৰা এজন ইৰানী সাংবাদিক। তেওঁ সংস্কাৰবাদী দৈনিক ব্যাৱসায়িক বাতৰি চাৰ্মেয়হ ৰ সম্পাদকৰ দায়িতত আছিল। ২০০৯ চনৰপৰা কাৰাবন্দী জীৱন কটাবলগীয়া হয়। সংবাদকৰ্মী জিলা বানিয়াঘুবক তেওঁ বিয়া কৰে। সাংবাদিকতাৰ কাৰণত
জিলা বানিয়াঘুবো কাৰাবন্দী হ'বলগীয়া হয়।

জীৱন আৰু কৰ্ম

দক্ষিণ-পশ্চিম ইৰাণৰ যাযাবৰী বাখতিয়াৰী জনগোষ্ঠীৰ সদস্য আমৌই জীৱনৰ প্ৰথম ছবছৰ চাহৰমহল আৰু বাখতিয়াৰী প্ৰদেশত কটায়। আমৌই স্কুলত পঢ়িব পৰাকৈ তেওঁৰ পৰিয়াল খোজেস্তান প্ৰদেশলৈ গুচি যায়। পিছলৈ তেওঁ বাব আল-ছালাহ কলেজ অৱ ইকনমিক্স এণ্ড ছ'চিয়েলজিত অৰ্থনীতি অধ্যয়ন কৰে আৰু তাৰ পিছত অৰ্থনৈতিক সাংবাদিকতালৈ গতি কৰে। তেওঁৰ দুখন গ্ৰন্থও লিখিছে। সেইকেইখন হ'ল:
দ্য পলিটিকেল ইকনমি অৱ দ্য ইছলামিক ৰিপাব্লিক
হাউ দি ইছলামিক ৰিভল্যুছনেৰীজ বিকেম টেকন’ক্ৰেট? ২০১০ চনৰ ৪ জানুৱাৰীত আমৌইক "ৰাষ্ট্ৰীয় নিৰাপত্তাক ভেঙুচালি কৰাৰ বাবে গোট খোৱা আৰু ষড়যন্ত্ৰ কৰা", "ব্যৱস্থাৰ বিৰুদ্ধে অপপ্ৰচাৰ", "জনসাধাৰণৰ সুৰক্ষাত বাধা দিয়া", আৰু "ৰাষ্ট্ৰপতিক অপমান কৰা"ৰ অভিযোগত ৩২টা কোব আৰু সাত বছৰ চাৰি মাহৰ কাৰাদণ্ড বিহা হয়। সাংবাদিকক সুৰক্ষা সমিতিখনে এই ৰায়দানৰ প্ৰতিবাদ কৰি ইয়াক “অবৈধ” আৰু “প্ৰকাশ্যভাৱে ৰাজনৈতিক” বুলি অভিহিত কৰে।

সেই মাহতে বন্যাঘুবৰ বিৰুদ্ধে "ব্যৱস্থাৰ বিৰুদ্ধে অপপ্ৰচাৰ" আৰু "ৰাষ্ট্ৰপতিক অপমান" কৰাৰ অভিযোগত বিচাৰ আৰু দোষী সাব্যস্ত কৰা হয়। আদালতে তেওঁক ত্ৰিছ বছৰৰ বাবে সাংবাদিকতাত নিষেধাজ্ঞা আৰোপ কৰি এবছৰৰ কাৰাদণ্ড বিহে। মানৱ অধিকাৰ পৰ্য্যবেক্ষণ সংস্থায়ো আমৌইক মুক্তিৰ বাবে হেঁচা প্ৰয়োগ কৰি কয় যে তেওঁৰ কাৰাগাৰত বন্দী হোৱাটো বাক স্বাধীনতা উলংঘা; ২০১১ চনত সংস্থাটোৱে তেওঁক হেলমেন-হেমেট বঁটাৰ বিজয়ী হিচাপে ঘোষণা কৰে।

বৰ্তমান ইভিন কাৰাগাৰত শাস্তি ভুগি আছে আমৌই। ২০১০ চনৰ ২৬ জুলাইত তেওঁক একাকী কাৰাগাৰলৈ বদলি কৰা হয়, তাৰ পিছত তেওঁ আন কেইবাজনো কাৰাবন্দী সাংবাদিকৰ সৈতে অনশন আৰম্ভ কৰে।

তথ্যৰ উৎস

শ্ৰেণী:সাংবাদিক
শ্ৰেণী:ইৰানৰ ব্যক্তি
শ্বেহেৰাজাদে

শ্বেহেৰাজাদে আৰবী উৎসত শ্বেহেৰাজাদেৰ নামৰ প্ৰাচীন ৰূপসমূহৰ ভিতৰত আল-মাছুদিত শ্বিৰাজাদ (আৰবী: شيرازاد, ৰোমানীকৃত: শ্বিৰাজাদ) আৰু ইবন আল-নাদিমত শ্বাহৰাজাদ আদি অন্যতম।

ইছলামৰ বিশ্বকোষত এই নামটো ছাহৰাজাদ হিচাপে আৰু ১৮৬২ চনৰ বুলাক সংস্কৰণত, আৰু ব্ৰেছল' সংস্কৰণত (১৮২৫–১৮৪৩) শাহৰাজাদ, শ্বাহৰাজাদ হিচাপে উল্লেখ আছে। মুহছিন মাহদীৰ সমালোচনাত্মক সংস্কৰণত শ্বাহৰাজাদ, শ্বাহৰাজাদ আছে।

জাৰ্মান ব্যৱহাৰৰ পৰা ধাৰ কৰা ১৮০১ চনত ইংৰাজী ভাষাৰ গ্ৰন্থসমূহত প্ৰথমবাৰৰ বাবে Scheherazade বানান প্ৰকাশ পাইছিল।

ইতিহাস

শ্বেহেৰাজাদেৰ কাহিনীৰ আটাইতকৈ পুৰণি জ্ঞাত গ্ৰন্থখন হৈছে কায়ৰোৰ নৱম শতিকাৰ (খ্ৰীষ্টপূৰ্ব) আৰবী পাণ্ডুলিপি। তাৰ পিছৰ পাঁচ শতিকাৰ ভিতৰত শ্বেহেৰাজাদেৰ "হাস্যৰসময়ী, সজীৱ আৰু গতিশীল" কণ্ঠক বাগদাদ, ডামাস্কাছ, কায়ৰো আৰু আল-আন্দালুছৰ গ্ৰাম্য কেন্দ্ৰসমূহৰ গল্পকাৰসকলে গ্ৰহণ কৰিছিল, গ্ৰীক, কপটিক, উত্তৰ আফ্ৰিকান আৰু হিব্ৰুকে ধৰি একাধিক পৰম্পৰাৰ প্ৰভাৱৰ সৈতে। দ্বাদশ শতিকাৰ ভিতৰত ১০০১ নাইটছ প্ৰতিষ্ঠাৰ বাবে শ্বেহেৰাজাডেৰ কাহিনীৰ আৰম্ভণি কৰা হয়।

বৰ্ণনা

চিকাৰ ভ্ৰমণৰ পৰা সোনকালে ঘৰলৈ উভতি অহাৰ পিছত ৰজা শ্বাহৰয়াৰে নিজৰ মৰমৰ পত্নীক নিজ দাসৰ সৈতে বিছনাত থকা দেখিলে, আৰু ক্ৰোধত –থিয়ৈ থিয়ৈ তেওঁলোকৰ মূৰ কাটি পেলালে। তাৰ পিছত তেওঁ সেই সময়ত আঁতৰত থকা ভাতৃৰ বাগিচালৈ যাত্ৰা কৰে আৰু ভাতৃৰ পত্নীকো "চন্দ্ৰৰ পোহৰত নাচি থকা আৰু কামনাত লিপ্ত হোৱা নগ্ন অৱস্থাত সৰু ভিৰৰ মাজত" আৱিষ্কাৰ কৰি স্তম্ভিত হয়।

সেই সময়ৰ পৰাই সকলো নাৰীৰ বিৰুদ্ধে প্ৰতিশোধ লোৱাৰ প্ৰতিজ্ঞা কৰি পাৰ্চী ৰজাই প্ৰতিদিনে নতুন কুমাৰীক বিয়া কৰাইছিল, তাৰ পিছত তেওঁ নিশা শেষ হ’লেই পত্নীৰ মূৰ কাটিছিল। দেউতাকৰ ইচ্ছাৰ বিৰুদ্ধে স্বেচ্ছাই তেওঁৰ লগত ৰাতিটো কটাবলৈ লোৱা শ্বেহেৰাজাদেৰ লগত চিনাকি হোৱাৰ সময়লৈকে তেওঁ এনেকৈ ১০০০ মহিলাক হত্যা কৰিছিল।

কেল মেকডনেলৰ মতে, ৰজাৰ কোঠাৰ ভিতৰত শ্বেহেৰাজাদে সুধিলে যে, শ্বেহেৰাজাদক কাহিনী ক’বলৈ গোপনে সাজু হোৱা নিজৰ মৰমৰ সৰু ভনীয়েক দুনিয়াজাদক শেষ বিদায় দিব পাৰে নেকি? ৰজাই অচম্বিত হৈ শুনিলে, কিন্তু ৰাতিটো পাৰ হৈ যোৱাৰ লগে লগে শ্বেহেৰাজাদে অৱশেষত গল্পৰ মাজতে ৰৈ দিবলগীয়া হ’ল। ৰজাই তাইৰ জীৱনটো আৰু এদিনৰ বাবে ৰক্ষা কৰিলে যাতে তাই পিছদিনা ৰাতি কাহিনীটো শেষ কৰিব পাৰে।

মেকডনেলে কয় "সেই পিছৰ নিশা শ্বেহেৰাজাদে কাহিনীটো শেষ কৰিলে আৰু তাৰ পিছত দ্বিতীয়টো, আৰু অধিক ৰোমাঞ্চকৰ কাহিনী আৰম্ভ কৰিলে যিটো তাই আকৌ আধাতে বন্ধ কৰি দিলে।" আকৌ ৰজাই আৰু এদিনৰ বাবে তাইৰ প্ৰাণ ৰক্ষা কৰিলে। আৰু সেইবাবেই ৰজাই শ্বেহেৰাজাদক দিনক দিনে জীয়াই ৰাখিছিল, কিয়নো তেওঁ আগৰ নিশাৰ কাহিনীটো শেষ হোৱাৰ আগ্ৰহেৰে আশা কৰিছিল।"

১০০১ ৰাতি, আৰু ১০০০ গল্পৰ শেষত শ্বেহেৰাজাদে ৰজাক ক’লে যে, তাইৰ কাহিনী শেষ হৈ গৈছে; কিন্তু এই ১০০১ ৰাতিৰ ভিতৰত ৰজাই তাইৰ প্ৰেমত পৰিছিল, তাইৰ জীৱন ৰক্ষা কৰিছিল আৰু তাইক নিজৰ ৰাণী কৰিছিল।

লগতে পঢ়ক

এহেজাৰ এনিশা (লোকগাথা)
তিনিটা আপেল (সাধু)

তথ্য সূত্ৰ

শ্ৰেণী:লোককথা